*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Ιανουαρίου 1981

περί εξουσιοδοτήσεως της Ιταλικής Δημοκρατίας να αποκλείσει από την κοινοτική μεταχείριση τα βαμβακερά υφάσματα καταγόμενα από τη Νότια Κορέα, την Ινδία και το Πακιστάν

(Μόνο το ιταλικό κείμενο είναι αυθεντικό)

(81/50/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων παρακολουθήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,

Εκτιμώντας:

ότι την 8η Ιανουαρίου 1981 η ιταλική κυβέρνηση υπέβαλε αίτηση, σύμφωνα με το άρθρο 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση βαμβακερά υφάσματα της κλάσεως 55.09 του Κοινού Δασμολογίου, κατηγορία 2, καταγόμενα από τη Νότια Κορέα, την Ινδία και το Πακιστάν, τα οποία βρίσκονται σε ελεύθερη κυκλοφορία στα λοιπά Κράτη μέλη·

ότι η εισαγωγή στην Κοινότητα των εν λόγω προϊόντων, καταγομένων από τη Νότια Κορέα, την Ινδία και το Πακιστάν, αποτέλεσε αντικείμενο συμφωνίας την οποία διαπραγματεύθηκε η Κοινότης με τη χώρα αυτή·

ότι στο πλαίσιο της συμφωνίας αυτής, η Νότια Κορέα, η Ινδία και το Πακιστάν δεσμεύθηκαν να αναλάβουν όλες τις αναγκαίες ενέργειες για να περιορίσουν τις εξαγωγές τους των εν λόγω προϊόντων με προορισμό την Κοινότητα έως ορισμένα ανώτατα όρια·

ότι, προκειμένου να θέσει σε εφαρμογή τη συμφωνία αυτή, και για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3059/78 (2), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·

ότι λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το ανώτατο αυτό κοινοτικό όριο έχει κατανεμηθεί μεταξύ των Κρατών μελών με τρόπο ώστε να ληφθούν υπόψη τα στοιχεία αυτά·

ότι ως εκ τούτου υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνο σταδιακά·

ότι όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι άμεσες ποσοστώσεις έναντι των εν λόγω τρίτων χωρών χρησιμοποιήθηκαν εντελώς το 1979 και το 1980 και ότι οι ελεύθερες εισαγωγές που κατάγονται από αυτές τις τρίτες χώρες συνολικά αυξήθηκαν από 1 390 τόνους το 1979 σε 1 960 τόνους το 1980·

ότι οι συνολικές εισαγωγές του προϊόντος αυτού του καταγομένου από τρίτες χώρες ήταν 61 197 τόνοι το 1979 και 40 476 τόνοι τους πρώτους οκτώ μήνες του 1980·

ότι οι τιμές των εν λόγω προϊόντων των καταγομένων από τις εν λόγω τρίτες χώρες είναι περίπου κατά 35 έως 45 % κατώτερες από τις τιμές παρομοίων προϊόντων στην Ιταλία·

ότι η παραγωγή παρομοίων προϊόντων στην Ιταλία ήταν 101 500 τόνοι το 1979 και 74 700 τόνοι τους πρώτους οκτώ μήνες του 1980 ·

ότι αιτήσεις τίτλου εισαγωγής για 1 657 τόνους εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση·

ότι η πραγματοποίηση όλων των εμμέσων εισαγωγών ενδέχεται να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·

ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·

ότι υπό τις συνθήκες αυτές κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ιταλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται παρακάτω, τα οποία κατάγονται από τη Νότια Κορέα, την Ινδία και το Πακιστάν και τα οποία βρίσκονται σε ελεύθερη κυκλοφορία στα λοιπά Κράτη μέλη, και για τα οποία έχουν υποβληθεί αιτήσεις τίτλων εισαγωγής μετά την 1η Ιανουαρίου 1981. Η εξουσιοδότηση δεν καλύπτει πάντως ποσότητα που να αντιπροσωπεύει το 20 % του μεριδίου έναντι κάθε τρίτης χώρας. Η ποσότητα αυτή κατανέμεται μεταξύ των αιτούντων τίτλο εισαγωγής των οποίων οι αιτήσεις εκκρεμούν νόμιμα κατά την ημερομηνία της παρούσας αποφάσεως.

1.2 // // // Κλάση του Κοινού Δασμολογίου

// Περιγραφή των εμπορευμάτων

// // // 55.09

(κώδικας NIMEXE: 55.09-01, 02, 03, 04, 05, 11, 12, 13, 14, 15, 16, 17, 19, 21, 29, 31, 33, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 76, 77, 78, 81, 82, 83, 84, 86, 87, 92, 93, 97)

(κατηγορία 2)

// Υφάσματα βαμβακηρά εκτός των υφασμάτων με ύφανσιν γάζης, φλοκωτά, σπογγώδους μορφής, είδη κορδελοποιίας, βελούδα, πλούσσαι, υφάσματα φλοκωτά, υφάσματα εκ νημάτων σενίλλης, τούλια και υφάσματα βροχιδωτά μετά κόμβων (δικτυωτά) // //

Άρθρο 2

Η παρούσα απόφαση ισχύει έως την 30ή Ιουνίου 1981.

Άρθρο 3

Η παρούσα απόφαση προορίζεται για την Ιταλική Δημοκρατία.

Έγινε στις Βρυξέλλες, στις 16 Ιανουαρίου 1981.

Για την Επιτροπή

Wilhelm HAFERKAMP

Μέλος της Επιτροπής

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 365 της 27. 12. 1978, σ. 1.